Francisco  (en latín, Franciscus PP., en italián Francesco''), con nombre de naixencia Jorge Mario Bergoglio (Buenos Aires, Archentina, 17 d'aviento de 1936), ye o papa numero 266 d'a Ilesia catolica y Chefe d'Estau d'a Ciudat d'o Vaticano. Dimpués d'a reununcia a lo cargo de Benedet XVI, fue esleyiu o 13 de marzo de 2013 por los cardenals que votoron en o conclau, en a cinquena votación, en o segundo día d'o conclau. Ye o primer pontifiz procedent d'o continent americano (concretament d'America d'o Sud), y tamién o primer papa perteneixient a la Companyía de Chesús. Ye o primer Papa no europeu dende 741, quan feneixió o papa Gregorio III que yera d'orichen sirián. Antes d'estar esleyiu como papa, yera l'arcebispe de l'archidiocesi de Buenos Aires, y d'antes yera estau lo president d'a Conferencia Episcopal Archentina mientres dos periodos.